|  |  |  |  |  |
| --- | --- | --- | --- | --- |
| дата | място | Културна проява | организатор | контакт |
| май |  |  |  |  |
| 31 май | Централен площад | Ден на предизвикателството  „Да танцуваме за здраве и удоволствие“ | Община Поморие,Кметство Каблешково,НЧ  “Атанас Манчев-1920г.“ | 0895622093-Павлина Дърлянова  chitalishte\_kdbleshkovo@  abv.bg |
| юни-август | НЧ“Атанас  Манчев-1920г.“ | Детска работилнички „Сръчковци“ | Община Поморие,Кметство Каблешково,НЧ  “Атанас Манчев-1920г.“ | 0895622093-Павлина Дърлянова  chitalishte\_kdbleshkovo@  abv.bg |
| септември | НЧ“Атанас  Манчев-1920г.“ | По случай празника на града -концерт | Кметство Каблешково,  НЧ“Атанас Манчев-1920г.“ | 0895622093-Павлина Дърлянова  chitalishte\_kdbleshkovo@  abv.bg |
| септември | НЧ“Атанас  Манчев-1920г.“ | Фестивал за народни инструменталисти и народно пеене „Да излееш душата си с музика…“в памет на Петко Дачев | Община Поморие,Кметство Каблешково,НЧ  “Атанас Манчев-1920г.“ | 0895622093-Павлина Дърлянова  chitalishte\_kdbleshkovo@  abv.bg |
|  |  |  |  |  |

НЧ“Атанас Манчев-1920 г.“

По значими събитие от Културен календар 2022 г.

Представените събития са включени в Културния календар на Община Поморие.

Културен календар 2022 год.

НЧ“Атанас Манчев-1920 г.“

|  |  |  |  |  |
| --- | --- | --- | --- | --- |
| дата | място | събитие | организатор | контакт |
| януари | читалище | Презентация за живота и делото на Тодор Каблешков по случай 171 г. от рождението му | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| 21 януари | читалище | Концерт и веселие по случай Бабин ден | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| 14 февруари | Централен площад | Концерт по случай Трифон Зарезан | НЧ“Атанас Манчев-1920 г.“ и зем.коопер“Гея“ и  „Каблешково“ | 0895622093-Павлина Дърлянова  chitalishte\_kdbleshkovo@  abv.bg |
| 15-26  февруари | читалище | Работилнички с деца за изработване на мартеници и презентация за историята и | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| 1 март | Централен площад и читалище | Украсяване на дръвче в центъра на града с мартеници и изложба от мартенички | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| 2 март | Градски парк | Факелно шествие,поклонение и поднасяне на цветя пред паметника на загиналите герои | Кметство Каблешково  НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| март | читалище | „Букет от музика и багри“-осмомартенски концерт и изложба | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| април | читалище | „Аз съм вече читател“-ритуал за приемане на първокласници за читатели на библиотеката | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| април | читалище | „Книгата-прозорец към света“,“Продължи приказката“,“Игри с букви“-презентации и забавления по случай деня на книгата | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
|  |  |  |  |  |
| април | читалище | Работилничка-„Красота от отпадачни материали“ и презентация по случай деня на земята | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| април | читалище | Великденски работилнички | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| май | читалище | По случай 24 май празника на славянската писменост и култура-концерт | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| 31 май | Централен площад | Ден на предизвикателството  „Да танцуваме за здраве и удоволствие“ | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| 1 юни | централен площад | Детско шоу по случай деня на детето | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| юни | читалище | Концерт и изложба за закриване учебната година на школите | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| юли  август | читалище | Детска работилничка „Сръчковци“ | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| септември | читалище | По случай празника на града -концерт | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| септември | читалище | Фестивал за народни инструменталисти и народно пеене „Да излееш душата си с музика…“в памет на Петко Дачев | Община Поморие,Кметство Каблешково,  НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| 31 октомври  1 ноември | читалище | Среща разговор,изложба- „НЧ“Атанас Манчев“-пазител на дух, традиции и творчество“ | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| ноември | читалище | Презентация за деня на християнското семейство | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| ноември | читалище | „С игрите на мама и тати“семейно забавление по случай дена на семейството | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| декември | Централен  площад | Концерт и запалване на коледните светлини | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| декември | читалище | Коледен концерт и изложба на школите | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| декември | читалище | „В очакване на коледното чудо“-конкурс за най оригинално писмо до Дядо Коледа | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| декември | читалище | Коледни работилнички | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |
| декември | читалище | „Дядо Коледа във вашия дом“-разнасяне на подаръци по домовете | НЧ“Атанас Манчев-1920 г.“ | 0895622093-Павлина Дърлянова  chitalishte\_kdbleshkovo@  abv.bg |

Поддържане на витрини, кътове по повод на бележити дати и годишнини, известни личности. Организиране на забавна ,обедна почивка на ученици от местното училище с презентации, четене, забавни и образователни игри. Съвместни събития с Пенсионерски клуб, училище, детска градини и др. организации. Работилнички за изработване на картички, украси по различни поводи и празници. Гостуване на външни продукции, както и уреждане на изложби. Организиране на тематични срещи, срещи с творци и др.

Забележка:

Планираните културни ,развлекателни и образователни събития ще бъдат реализирани единствено ако епидемиологичната обстановка позволява и ако НЧ“Атанас Манчев-1920 г.“ бъде финансирано за събитията включени в Културния календар на Община Поморие, както и по решение на Общинския съвет за допълваща субсидия за читалищата от Общината.

**О Т Ч Е Т**

**ЗА**

**ДЕЙНОСТТА НА НАРОДНО ЧИТАЛИЩЕ**

**„АТАНАС МАНЧЕВ-1920 Г.” ГРАД КАБЛЕШКОВО**

**ПРЕЗ 2021 ГОДИНА**

Отново е време , в което ние НЧ „Атанас Манчев-1920 г.” заставаме пред вас ,за да се отчетем за свършеното през отминалата 2021година . Година белязана от Ковид 19 пандемията,която се отрази твърде неблагоприятно и на нашата дейност.Съобразно заповедите на МЗ и на Кмета на Община Поморие,ние отваряхме и затваряхме,стартирахме и спирахме нашата дейност.Всичко това доведе до спад на посещения в библиотеката,намаляване на интереса към школи и събития.Ограничаването на работата ни доведе и до намаляване на собствени приходи,спиране на част от средствата по бюджета на Община Поморие.Въпреки всичко ,трудно ,но преодоляхме и това предизвикателство.

Народно читалище „Атанас Манчев-1920 г.”осъзнава необходимостта и успешно се вписва в условията и изискванията на новото време.Ще продължаваме да укрепваме постигнатите си позиции, за да дава то своя принос в духовното изграждане на хората.

Чрез дейността си ще продължаваме да съхраняваме и утвърждаваме духовните ценности,да спомагаме за изграждане на гражданско общество,да откликваме на потребностите на хората, да спомагаме за развитието на творческия потенциал на хората ,да си партнираме с местната власт при изпълнение на културната политика.Читалището ще продължава да бъде проводник на държавната политика и посредник между различните обществени групи,институции и др.за постигане на доверие,съпричастност и готовност за работа.Няма да се откажем от търсенето на възможности за осигуряване на финансови средства за обогатяване на дейността ,търсене и реализиране на външно финансиране по проекти и др. за стопанисване ,подържане и модернизиране сградния фонд и материалната база.

Предимства в работата ни са :

-изградения авторитет сред населението,институциите,организациите

-правилната посока към изискванията на днешния ден

-изградените добри взаимоотношения с ОДЗ „Радост”, ОУ”Св.П.Хилендарски”, Пенсионерски клуб „Единство” , фирми и организации и др. на територията на град ни

- техниката закупена по проекти

-привличането на деца и възрастни на нашите мероприятия като публика,като потребители на библиотеката, като участници в школите ,от съседните на Каблешково населени места

-оценката на Общинския съвет и Общинската администрация Поморие на постигнатото от нашето читалище и включване и финансиране на три от създадените от нас събития в културния календар на Общината ,а именно фестивала за народни инструменталисти,детската лятна работилница”Сръчковци” и деня на предизвикателството

-Създадените и разширяващи се добри взаимоотношения и координация с представители на различни организации свързани с читалищното дело-Съюза на народните читалища,Сдружението на читалищата на областна ниво МК ,чрез Дирекция”Културна политика”,Дирекцията в общината в чийто ресор сме, и други нестопански организации

* Партньорството ни в проект с Община Поморие
* И не на последно място неуморния дух , натрупания опит и знания,инициативността , всеотдайността на екипа на читалището ,на неговото ръководство ,на всички членове, участници в дейностите , приятели и последователи.

Народна Читалище „Атанас Манчев-1920 г.” Град Каблешково е юридическо лице с нестопанска цел.Осъществяваме своята дейност в обществена полза. Изпълняваме културно-просветни задачи.Органите на управление са общото събрание ,настоятелството, проверителната комисия.

Дейността на читалището е структурирана на база ЗНЧ,Устав,Правилник за вътрешния ред и другите Закони и Нормативни документи в действащото законодателство на Република България.

Финансирането на читалището е от регламентирана държавна субсидия ,допълваща общинска субсидия ,средства по културния календар на Община Поморие както и от собствени приходи.

Председател на читалището е Васил Балев.За тази си работа той не получава възнаграждение. Представлява и ръководи читалището според изискванията на закона , устава и решенията на общото събрание.Членове на настоятелството са : Добринка Димитрова,Мария Янева,Пенка Божанова,Мария Апостолова.Членове на проверителната комисия са Гергана Бояджиева,Мария Неделчева и Виолета Христова.Тяхното участие също не е платено.

В читалището работят 3 щатни служители разпределени както следват :

1 секретар ,

1 работник библиотека,

1 чистач

Същите са назначени съгласно КТ ,на трудови договори и изпълняват дейност, регламентирана в длъжностни характеристики,които отговарят на позициите в организацията.

През отчетния период в различни моменти са били наети допълнителни лица като временни нещатни бройки по граждански договор-като ръководители школи, в занятията на лятна работилничка „Сръчковци“ и др.

По проект на Община Поморие имаме и един щат психолог .

Щатните,нещатни служители,ръководството и нашите съмишленици нямаме работно време ,или поне не регламентирано.Работим толкова,колкото е нужно да свършим работа.

Разполагаме с голяма сграда ,с много зали , построена през 1975 година .Тя е общинска собственост, предоставена за безвъзмездно ползване на читалището с решение на Общински съвет Поморие.Съвсем логично е след толкова години освен ползите ,да създава и грижи на нас- стопаните.

Подредената постоянна детска галерия от рисунки,стъклописи,керамични мозайки , пана и др., изложбата на патрона на града ни Тодор Каблешков,колекцията от моливи, писалки ,химикалки и др.,експонирането на кътове в различните помещения по различни поводи,поддържането на безупречна хигиена и уют не могат да прикрият проблемите по поддръжката на сградата,които са не малко.Течове,проблеми с ел.захранването,олющени стени и др.Наложаща е подкрепа за разрешаването на тези проблеми,които стават все по-сериозни.Нашите възможности са твърде малки и достигат единствено за подмяна на счупено стъкло или дребни козметични ремонти.

Въпреки трудната обстановка,читалището е живо и работещо.

Работещо е защото,следвайки традициите ,използвайки опита,ние екипа и вие, подкрепящите ни, се опитахме да наситим отминалата 2021 година с културни събития ,които да осмислят свободното време на млади и стари,да отговорят на потребностите на всички.Освен създадените от читалището събития ,често ние сме партньори и на други организации и институции и не са малко съвместните ни мероприятия.

Надяваме се, да сме носители на приятни емоции и преживявания и чрез показаното да сме докоснали интересите на повече хора.

Няма да бъдем многословни ,няма да се впускаме в подробности , за да не ви отекчаваме . Ще се постараем с малко думи да представим случилото се през 2021 година – организирано и проведено от екипа , от членовете на настоятелството , членовете на проверителната комисия , от приятели , съмишленици и от всички вас .

Защото читалището не е един човек , не е няколко човека ......читалището сме ние- екипа работещ тук , членовете на настоятелството, членовете на проверителната комисия , всички деца и техните родители и възрастни участващи във школи и клубове, читатели и потребители на библиотеката , ръководители на школи и клубове , многото приятели , доброволци , хората посетили проявите организирани от НЧ”Атанас Манчев”.

И така , да си припомним на кратко случилото се през отминалата 2021 година .....

месец януари

* 13 януари-рожденната дата на Тодор Каблешков бе отбелязана с витрина и изложба в читалищната библиотека.
* 28 януари-по случай 100 години от рождението на патрона на читалището Атанас Манчев бе подредена изложба от фотоси и лични вещи.Това бе предшествано от поредица фотоалбуми и публикации в социалните мрежи на творчеството и фотоси от живота му.

месец февруари

* Творчески час в библиотеката-три посещения на различни класове от ОУ“Св.П.Хилендарски“,с които творихме на тема Зима.
* Работилничка с деца за изработване на мартеница и презентация за историята на традиционната мартеничка

месец март

* 1 март-изложба от мартенички и украса на дръвче
* 2 март- По случай Националния празник на Република България ,екипа на читалището,група граждани и ученици поднесохме цветя на паметника на загиналите във войните в градския парк и се поклонихме пред паметта на всички герои отдали живота си за свобота на България.
* В четири поредни дни проведохме детски работилнички, където децата от различни възрасти изработиха изненада за предстоящия празник на мама.

Месец април

* в началото на месеца посрещнахме предучилищна група от Детска градина „Радост“ , която се запозна с нашата институция и най вече с библиотеката.Разгледаха изложбите от детско творчество,изложбата „Следи от миналото на Каблешково“,колекцията от моливи и химикали.Запознаха се с правилата в библиотеката и се забавляваха с различни образователни игри,които им бяхме подготвили.
* В навечерието на Великденските празници проведохме четири работилнички с различни класове от училището.Запознахме ги с пролетните великденски празници и традициите свързани с тях .Децата изработиха великденска украса.
* Подредихме великденска изложба

месец май

* Съвместно с ОУ“Св.П.Хилендарски“ и по тяхна покана посрещнахме авторката на романа „Безмълвие“ Неда Антонова.След представяне на творчеството и срещата продължи в интересна дискусия.
* На 20 май се проведе час по театрално майсторство с театралната група от училището ,която работи под ръководството на госпожа Павлина Димитрова.Те изгледаха с интерес филма "Сиромашка радост" по разкази на Елин Пелин.Героите,в чиито роли ще влязат-Лазар Дъбака,Христина и Дядо Корчан от "Ветрената мелница" въодушевиха малките артисти.Мотивираха ги.В предстоящото скоро представление ,малките артисти ще се постараят да дадат най-доброто от себе си , за да доставят на публиката удоволствие ,което те изпитаха при подготовката на ролите си.
* На 27 май ни гостуваха второкласници в библиотеката , които приехме с традиционния ритуал „Аз съм вече читател“ /отложен в предходната година поради епидемилогичната обстановка / като членове на читалищната библиотека и получиха своите първи книжки.
* В навечерието на детския празник 1 юни организирахме детска забава за малки и по големи деца .Децата се забавляваха,надпреварваха в различни игри,пяха и танцуваха с артисти от казанлъшкия театър.
* На 31 май -деня на предизвикателството събра отново на централния площад танцуващи от нашия танцов клуб „Емоция“ и техни приятели от ощо 12 клуба.Инициативата ни „Да танцуваме за здраве и удоволствие“ се превърна отново в празник на българските народни хора и зареди присъстващите с приятни емоции.

Месец юни

* На първи юни първокласници от училището получиха първите си книжки от читалищната библиотека.Запознаха се с правилата в библиотеката,с молбата на книгата.Показаха завидни знания в различните образователни игри,които им бяхме подготвили.
* По случай 145 от смъртта на патрона на града ни Тодор Каблешков подредихме изложба .

Месец юли

* 1 юли Старт на детска работилничка „Сръчковци“-лято 2021г.

В работилничката през отминалото лято работиха 60 деца на възраст от 5 до 14 години.На 1 юли отвори врати работилничка "Сръчковци".По традиция засадихме поредната брезичка,която ще расте под грижите на Сръчковци , като останалите засадени в предходните години.Денят бе опознавателен, с игри, споделени спомени от отминалото лято и желания за предстоящото.Благодарим за помощта на работниците от Кметство Каблешково и на Кмета господин Иванов ,който поздрави децата и им пожела весело и забавно лято.

Вториден -по-малките Сръчковци,букви и картинки оцветяваха и свързваха , след което всички с цветен пясък рисуваха.

Трети ден - Сръчковци на вън се забавляваха и в разни игри се надпреварваха.Сръчност,бързина , досетливост и знания показаха и като награда с бонбони се наядоха.

Четвърти ден -Сръчковци, рисунки интересни от грис сътвориха. Госпожа Кутиева-добър приятел на нашето читалище, при нас гостува и занятието ръководи. Интересна техника на децата показа...и всички се убедихме,че от грис, освен вкусни ястия и рисунки цветни се получават.

Пети ден -Сръчковци и приятели се забавляваха и самите те в герои от приказки се превърнаха .Шум,врява и много усмивки изпълниха площада и с голяма наслада изгледаха „Вълчо от приказките“ на гостуващите артисти от Казънлъшкия театър.

Шести ден- Сръчковци изкараха един приятен и забавен преди обед в Еко Парк "Вая" Долно Езерово. На природата се насладиха,с разни видове птички се запознаха,съкровища откриваха и имного се забавляваха.

Седми ден-Денят на Сръчковци бе разнообразен.В света на музиката по групи се потопиха.Госпожа Тенишева интересни неща им каза и показа.Музикални загадки решаваха.Пъстри чехли малките рисуваха,големите -пъзели редиха.

Осми ден-Посетихме Районна служба "Пожарна безопасност и защита на населението " град Поморие и манастира "Св.Георги".Екипът и лично Началника на РСПБЗН господин Зотев бяха любезни домакини , за което сърдечно им благодарим.Децата научиха полезни неща,докоснаха се до ежедневието на пожарникаря.Един зареждащ ,полезен и забавен преди обед ,изпълнен с много приятни емоции.

Девети ден-С по-малките Сръчковци за сезоните разговаряхме,единодушно пролетта като най-красив сезон избрахме и с хартийки и боички пролетно дръвче измайсторихме.По групички професии избрахме и пред останалите с мимики и жестове ги описахме.По-големите Сръчковци интересни неща за жабата научиха и забавна,мърдаща жаба от хартия изработиха.

Десети ден-Днес Сръчковци изкараха приятен,забавен и много полезен преди обед в Морска градина Бургас.Сърдечна благодарност на доброволците от Български младежки червен кръст Бургас , които запознаха децата с важни и полезни неща с до лекарска помощ.Със сладолед се разхладихме и поиграхме и на батут поскачахме ,пъстротата на еко инсталация видяхме , любопитни неща научихме,еко щандове посетихме и еко храна кусахме .

Единадесети ден- Сръчковци се пренесоха в детските години на баба и дядо чрез забавните им игри,"Бели пеперудки","Казанчето ври","Кралю-Порталю","Сляпа баба" за по-малките и "Плетеница","Прескочи кобила","На гърне" за по-големите, поднесени от госпожа Ваня Делчева.Разучиха и българското право хоро.По големите изработиха модолно оригами-рак,а по-малките показаха знания в образователни игри.

Дванадесети ден - Сръчковци посетиха Младежки културен дом гр.Бургас ,където бяхме посрещнати от директорката и приветствани с "Добре дошли".По- малките изработиха пъстри папагали под ръководството на госпожа Людмила Кутиева , а по-големите се катериха по стена под инструкциите на господин Георги Недялков.След това посетихме ветеринарна клиника "Доктор Дулитъл",където Сръчковци бяха любезно посрещнати и запознати с грижата към домашните ни любимци и всички животинки от Д-р Момчилов, Д-р Момчилова и Д- р Маринова.Екипът на читалище "Атанас Манчев" изказва своята сърдечна благодарност към домакините в Младежки дом и Ветеринарната клиника за това , че допринесоха с добротата и любезността си ,денят на Сръчковци да е полезен , забавен и запомнящ се.

Тринадесети ден- Денят с рисуване върху черен картон с дървена пръчица протече. Следваха състезателни игри,смях,забава и надпревара и безброй бонбони за награда.

Четиринадесети ден -Сръчковци научиха безброй полезни неща за тяхната безопасност като участници в движението като пешеходци,велосипедисти ,с тротинетка,ролери или др. Благодарим сърдечно на полицай Георги Димитров от РПУ Поморие ,че превърна деня на Сръчковци в приятен полезен и много забавен!

Петнадесети ден-На камила парк Сръчковци отмориха и на камилите и безброй други животинки се насладиха .Интересни неща за камилата научиха ,храна за тях получиха и без страх животинките нахраниха.

Шестнадесети ден-Какафония забавна за Сръчковци и приятели артисти от Казанлъшкия театър спретнаха.Голяма забава и надпревара в разни игри настана.

Седемнадесети ден-С вълна Сръчковци работиха,с техниката плъстене се запознаха.Под ръководството на Даниела нови умения придобиха ,птички,рибки,цветя и разни други фигури сътвориха.

Осемнадесети ден-Сръчковци пътуваха до Айтос ,където се запознаха с животинките в зоологическата градина .Разгледаха Етнографски Комплекс Генгер. Докоснаха се до различни занаяти , сътвориха глинени фигурки, оцветиха ги,плетоха с ракита ,ушиха от плат и пух животинки,сърчица и др. Поредния приятен,полезен и забавен ден за Сръчковци.

Деветнадесети ден-Днес Сръчковци бяха на гости при баба в пенсионерски клуб "Единство" по покана на членовете му.Сръчковци се запознаха с живота на пенсионерите ,разгледаха подредените кътове от книги,рисунки,гоблени,ръкоделия,автентични предмети от бита на баба и др.Добри думи с домакините си разменихме,подаръци им дарихме и нови срещи си обещахме.След това в читалището продължихме , в игри се надпреварвахме и бонбони за награда получавахме.Накрая добре с водни балони се разхладихме и деня закрихме.

Двадесети ден-ден последен-Щура забава ,веселба и надпревара с Иво и Зинка изпълниха последния ден на Сръчковци. Със сладолед се разхладихме ,на вкусни сладкиши и банички от баба се насладихме.Мили думи разменихме и с тъга се разделихме.И си обещахме, лято 2022 отново да се съберем и нови спомени си създадем.

И да отбележим,че всеки работен ден на малките Сръчковци започваше с поливане на брезичките и почистване около тях.Дори и в почивните дни те ,по лична инициатива не пропускаха да ги полеят.

* На 8 юли домакинствахме на екип на Областна управа,който проведе пробно гласуване с машина и разясни на гражданите стъпките на новия начин на гласуване.Информация за същото публикувахме на страницата ни в социалната мрежа.
* На 28 юли в голямата зала на читалището бе представен филма „Танцово кино на път из България“.След прожекцията се проведе дискусия между младите хора,създали филма и присъстващите.

Месец септември и октомври не организирахме никакви събитие заради усложнената епидемиологична обстановка.

Месец ноември

* + - * обедна почивка в библиотеката

Пореден петък,второкласници с госпожа Христова от ОУ"Св.Паисий Хилендарски" прекарват обедната си почивка в библиотеката.Днес ,след като подмениха книжките си,разговаряхме за отминалия празник -Деня на будителите и предстоящия -Деня на християнското семейство.Децата рисуваха своя роден дом чрез издраскване върху цветна хартия.Един забавен и полезен час,в който децата показаха знания и голямо старание,а своята рисунка отнесоха като подарък за своите семейства.

* + - * 26 ноември Днес второкласници от ОУ"Св. Паисий Хилендарски" с класната им ръководителка госпожа Росица Христова изкараха приятна,забавна и полезна обедна почивка в библиотеката на НЧ"Атанас Манчев".Гостенчетата ни подмениха книжките си с нови,изслушаха една зимна приказка прочетена от техен съученик и споделиха мислите си за зимата като любим сезон.Срещата ни завърши с изработване 3D зимна картина .която децата отнесоха у дома си.

Месец декември

10 декември -празничен концерт за запалване на коледните светлини. Каблешково се озари от Коледни светлинки.Грейна и Коледната елха на централния площад ,който се изпълни с усмихнати деца,жители и гости на града.Присъстващите се насладиха на изпълненията на вокална група при ОУ"Св.Паисий Хилендарски",малките звездички от ДГ"Радост",Мария Янева и Гергана Пенкова от музикалната школа при читалището , певческа група "Пъстра китка" и народната певица Ирина Долапчиева. Кмета на града господин Иванов,кмета на община Поморие господин Алексиев и общинския съветник Иван Дачев уважиха събитието и поздравиха присъстващите.Празничната вечер завърши с хора и бляскава заря.Събитието бе организирано и финансирано от НЧ"Атанас Манчев-1920г."Екипът на читалището благодари сърдечно на всички,които допринесоха за празничното настроение в града ни.

18 декември читалището бе партньор в организацията и провеждането на голям концерт „Зимна приказка“,който бе подарен от гражданска инициатива „Българите“ за граждани и гости на град Каблешково.Събитието бе наситено от пекрасни и разнообразни изпълнения за малки и големи.Фонтан от емоции изпълни многобройната публика след изпълненията на „Мистерията на българските гласове“,Ансамбъл „Странджа“,Петя Панева-гласът на България и други фолклорни изпълнения.Децата бяха зарадвани от Дядо Коледа ,който пристигна с шейаната си на площада и остана цял ден за снимки и раздаване на подаръци на малчуганите.В по-късните часове публиката пя и танцува с песните на Стефан Диомов и „Сезоните“,Стефан Илчев,Любо Киров,Деси Добрева.Невероятното събитие,което събра публика от цялата област завърши с бляскава заря.

На 21 декември посрещнахме коледарчетата от ДГ“Радост“, които зарадваха екипа ни и всички гости с наричанията си за здраве и берекет.

Преди настъпването на Коледа проведохме 6 работилнички с деца от училището.Запознахме ги с традициите свързани с празника,след което те изработиха коледни картички и украси за своя дом.

На 22 декември малките балеринки на Таня от балетната школа при читалището поднесоха своя коледен поздрав на родители и гости.Въпреки ,че школата започна своята дейност в средата на октомври,красивите балеринки завладяха публиката със своята красота и пекрасните си танци.

През месец декември съдействахме на групите коледари за тяхната подготовка-репетиции,костюми .На Бъдни вечер те отново зарадваха редица домове.

И тази година Дядо Коледа разнесе подаръци по домовете,включително и в Ахелой.

И отново искам да отбележа,че част от плануваните събития отпаднаха поради Ковид 19 пандемията.Бабин ден,отбелязване на 8 март,празника на града,фестивала на инструменталистите,деня на христианското семейство и др. Но времето е пред нас и вярваме ,че скоро то ще е добро.

ОСНОВНА ДЕЙНОСТ НА ЧИТАЛИЩЕТО Е БИБЛИОТЕЧНАТА

Голяма част от дейността на библиотеката бе спомената и представено по горе но ще отделим още малко време за нея. Чрез цялостната библиотечна дейност се стремим да съхраняваме културно-историческото наследство,да се популяризират постиженията на световната цивилизация,да се обогатява библиотечния фонд чрез различни инициативи и форми,спонсорство, дарителство. Спомага се за достъпност и качественост в обучението на подрастващите и учене през целия живот на по-големите,привличат се нови читатели,предоставя се достъп до компютърната техника и съдействие при необходимост.С наличието на компютърната техника събудихме интереса на приятелите на книгата,чрез нови инициативи и форми на работа.Това спомага за привличане на нови потребители от различни възрасти ,които да ползват услугите предлагани в библиотеката.Винаги се подържат витрини по случай бележити дати ,годишнини от събития или свързани с различни велики личности.

Библиотечен фонд към 31.12.2021 г. е 22 306 тома

Нови книги – 308,

137 закупени

и 171 дарени от които 120 издадени след 2012 г.

Потребители- 210

Заети библиотечни документи- 3 105

Посещения (общо): 2 803 бр.

* за дома – 1 800 бр.; в читалня – 1003 бр.

Библиотеката при НЧ" Атанас Манчев-1920 г." гр. Каблешково се обогати с нови 108 заглавия на стойност 1248 лв., обхванати от 22 издателства. Литературата е закупена със средства, осигурени чрез защитен проект по програма на Министерството на културата "Българските библиотеки - съвременни центрове за четене и информираност 2021 г." А останалите 29 нови заглавия са закупени със собствени средства.

ШКОЛИ ,СЪСТАВИ

През отчетния период работиха следните школи:

-стъклопис – 6 участника - ръководител Людмила Кутиева.За съжаление обаче от октомври не се събраха достатъчно деца и за настоящата 21/22 учебна година школата прекрати дейността си.

-музикална школа-ръководител Мара Тенишева-13 участника

-детски танцов състав-ръководител Ваня Делчева,който също спря работата си в новата учебна година

-клуб за народни танци – 50 участника ръководител Ваня Делчева.Тук също отчитаме спад на броя през настоящата учебна година-21/22.

-лятна детска работилница – 60 -70 деца –местни и гостуващи

-школа по класически балет 18 момиченца ,ръководител Таня Коева.Школата е нова форма,стартира през настоящата учебна година.

Отчитаме,че спада на интерес и ангажираност в школите се дължи на страха,финансови възможности и др. причини в следствие на епидемиологичната обстановка.

В школите имаме участници и от други населени места-Дъбник,Габерово,Каменар,Александрово,Поморие.

МУЗЕЙНО ДЕЛО

Събирателската дейност на читалището и богатата експозиция „Следи от миналото на Каблешково”,която стартира преди години с дарението на фамилия Арабаджиеви също е важна част от дейността ни .Не спира разяснителната и постоянна работа, контакти сред населението.Събиране,възстановяване,опазване, съхраняване и излагане на етнографски и археологически материали.Потдържане,обогатяване на създадената експозиция и рекламирането и с цел привличане интереса на гражданите и гостите към историята и бита на българския народ и популяризирането им сред чуждите граждани на територията на град Каблешково и околностите. И всичко това благодарение на неуморния господин Арабаджиев- живата история на Каблешково,който вече не е на щат но продължава да ни помага и не без съпричастността и добронамереността на безброй родолюбци-наши дарители .През отминалата година читалището сключи договор с Исторически музей Бургас,чиито специалисти вече извършват идентификация на експонатите,което е първа стъпка към регистрацията на колекцията ни в МК.Финансовото обезпечаване на договора е благодарение на Община Поморие,която осигури сумата от 1 000.00 лв.

Постоянно е и сътрудничеството ни със Софийския университет в ежегодните археологически разкопки на Козарева могила на територията на Каблешковското землище.Добрите взаимоотношения са не само в летния работен период ,а целогодишно.Продължаваме безвъзмездно да предоставме част от приземни помещения за реставрация и съхранение на експонати и находки.

Освен всичко друго, с годините Читалището се утвърди като естествен информационен център.Ние всячески се отзоваваме на помощ на всеки чрез рекламиране на случващото се в града,публикуване на съобщения,фотоалбуми,събития и др. на нашата страница във фейсбук.Съдействаме според възможностите си на всеки, без значение етнос,възгледи и др.Отзоваваме се на всяко предложение и молба за съдействие и помощ,което видяхте и по горе от съвместни инициативи и мероприятия.Съдействаме за провеждане на обучения, събрания,информационни срещи,спортни събития,учебни часове и др. на Кметство,Община,ловна дружинка,училище,детска градина и др.

Някаи от тези сътрудничества носят и приходи на читалището.През отминалата година по проект „Възможност за реализация“ към бюрото по труда при нас се проведе обучение,след което наша съгражданка,участвала в обучението отработи три месеца в нашия колектив.Това донесе приход от 2 319.00лв.

Уважаеми дами и господа ,

със сигурност не бяхме напълно изчерпателни.Може би сме пропуснали доста неща в поднесената Ви информация.Опасявайки се да не ви оттекчим.

Надявайки се

на показността и прозрачността на нашата дейност ,се

постарахме да щрихираме постигнатото през 2021 година.

А постигнатото е резултат на всички нас, на всички вас ,които

престъпвате прага на читалището по различни поводи,които

имате потребност от духовност ,от култура,и отделяте от

свободното си време ,дарявате частица от душата и сърцето

си в храма на духовността в нашия град наречен читалище.

Поклон и сърдечно благодаря на всички,които са до нас-

институции,фирми,организации,приятели,дарители.......

Уверяваме ви-отворени сме за диалог с всеки ,за всичко,

което е за по-добро за всички.

Уверяваме ви , че не се главозамайваме от постигнатото.

Осъзнаваме реалността и потребността да надграждаме

постигнатото и ще продължаваме да се стремим към устойчиво развитие и институционално израстване,прилагайки гъвкава политика,модерно мислене в отговор на новото време и потребностите на хората.

Благодарим за вниманието!

 Настоятелство:

Председател -Васил Дойчев Балев

Членове-Пенка Стоянова Божанова

Мария Петкова Апостолова

Добринка Петрова Димитрова

Мария иванова Янева

Проверителна комисия:

Председател-Гергана Григорова Бояджиева

Членове-Виолета Христова Христова

Мария Пеева Неделчева

Секретар-Павлина Андонова Дърлянова